《题李妇戴氏贞节》
明代·梁滔

孤鸾分影最堪伤，苦节何当岁月长。机杼到今怜汝断，柏舟千古羡谁方？

思深连理催黄发，怨逐菱花暗晓妆。三十馀年天始定，郡乘应记姓名芳。

作者简介：梁滔，字东注。泷水（今广东罗定）人。明世宗嘉靖十一年（一五三二）贡生，任永康丞。性喜吟咏。尝纂辑古诗数卷。清康熙《罗定州志》卷六、民国《罗定志》卷七有传。